Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: szóló 1993. évi LXXVIII. törvény (a továbbiakban: Lt.)
Paragraph Index: 810

(2) Az (1) bekezdésben felsorolt esetekben a bérlõ köteles a távollét okát és annak idõtartamát 15 napon belül a bérbeadónak bejelenteni.” III. Az indítvány megalapozott. Az Alkotmány 44/A. § (2) bekezdése szerint a helyi képviselõ-testület a feladatkörében rendeletet alkothat, amely 2002/56. szám nem lehet ellentétes a magasabb szintû jogszabállyal. Az Ötv. 16. § (1) bekezdése megállapítja, hogy a képviselõtestület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot. Az Lt. a helyi önkormányzat számára több tárgykörben is rendeletalkotási felhatalmazást tartalmaz. Az indítványozó álláspontja szerint Mosonmagyaróvár Város Önkormányzatának Képviselõ-testülete az Ör. 51—52. §-ában az Lt.-ben meghatározott felmondási okokat önkényesen kibõvítette, mert „az Lt. 24. §-ának (1) bekezdése a bérbeadó számára biztosított felmondási lehetõségeket kimerítõen tartalmazza”. Az Lt. 23. § (1) bekezdés c) pontja szerint a lakásbérleti szerzõdés megszûnik, ha az arra jogosult felmond. A törvény 24. § (1) bekezdése a lakásbérleti szerzõdés bérbeadói felmondásának eseteit tartalmazza, amely szerint a bérbeadó a szerzõdést írásban felmondhatja, ha

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes